



 SKELBIAMOS APKLAUSOS PIRKIMO SĄLYGOS
TERITORIJOS FREZAVIMO PASLAUGA
1. BENDROSIOS NUOSTATOS
1.1. Šis mažos vertės viešasis pirkimas (toliau - pirkimas) vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau - CVP IS) priemonėmis. Pirkimas atliekamas, vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, patvirtintu Viešųjų pirkimų tarnybos (toliau – VPT) direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“ (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais, kuriuos sudaro: Skelbiamos apklausos pirkimo sąlygos (toliau – Sąlygos) ir Sąlygų priedai: Nr. 1 „Pasiūlymo forma“ (toliau – Pasiūlymo forma), Nr. 2 „Lietuvos kariuomenės Generolo Adolfo Ramanausko kovinio rengimo centro Brigados generolo Kazio Veverskio poligono Tauragės karinio poligono teritorijoje esančių kelmų frezavimo su giluminiu dirvožemio įdirbimu dirvos paviršiuje nepaliekant degiųjų medžiagų techninė specifikacija“ (toliau – Techninė specifikacija), Nr. 3 „Paslaugų pirkimo-pardavimo sutartis“ (toliau – Sutartis), bei pirkimo dokumentų paaiškinimai (patikslinimai). Vartojamos sąvokos apibrėžtos VPĮ, Apraše, Numatomo viešojo pirkimo ir pirkimo vertės skaičiavimo metodikoje, patvirtintoje VPT direktoriaus 2017 m. birželio 27 d. Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo“ bei Kainodaros taisyklių nustatymo metodikoje, patvirtintoje VPT direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“.
1.2. Pirkimo dokumentai pateikti CVP IS. Perkančiosios organizacijos ir tiekėjo bendravimas ir keitimasis informacija vyksta naudojantis CVP IS priemonėmis. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, adresu https://viesiejipirkimai.lt. 
1.3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.
1.4. Informacija apie pirkimo organizatorių, kuris įgaliotas palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimo procedūromis – Simona Mocevičiūtė, simona.moceviciute@mil.lt, +370 706 79 254.
1.5. Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas suinteresuotiems dalyviams, išskyrus atvejus, kai pirkimo sutartis sudaroma žodžiu, bus pateikta po sprendimo dėl pirkimą laimėjusio pasiūlymo priėmimo.
1.6. Vykdomas „žaliasis“ pirkimas, Aplinkosauginiai kriterijai nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.3 papunkčiu, kriterijai nustatyti Sąlygų 3 dalyje ir Sąlygų 3 priedo (Sutarties) Specialiojoje dalyje.
1.7. Vadovaujantis VPĮ 82 str. 2 d., Pirkimo objektas negali būti įsigytas, naudojantis Centrinės perkančiosios organizacijos (toliau – CPO)  paslaugomis, nes elektroniniame CPO.lt kataloge pirkimo objekto pasiūlos nėra.
2. INFORMACIJA APIE PERKANČIĄJĄ ORGANIZACIJĄ IR PIRKIMO OBJEKTĄ
2.1. Lietuvos kariuomenės Generolo Adolfo Ramanausko kovinio rengimo centras (toliau – perkančioji organizacija) atlieka Teritorijos frezavimo paslaugos pirkimą.
2.2. Perkančioji organizacija tiekėjams, jų subtiekėjams, ūkio subjektams, kurių pajėgumais yra remiamasi, gamintojams, techninės ar programinės įrangos priežiūrą ir palaikymą vykdantiems asmenims ar juos kontroliuojantiems asmenims taiko patekimo į KAS organizacijų patalpas ir (ar) karines teritorijas, ribojimus, nustatytus Transporto priemonių, jose esančių asmenų, karių ir tarnybos ar darbo santykiais su krašto apsaugos sistema susijusių asmenų, lankytojų įleidimo ir jų turimų daiktų (nešulių) patikros, prieš jiems patenkant į karines teritorijas, taisyklių, patvirtintų Lietuvos Respublikos krašto apsaugos ministro 2009 m. vasario 9 d. įsakymu Nr. V-107 „Dėl Transporto priemonių, jose esančių asmenų, karių ir tarnybos ar darbo santykiais su krašto apsaugos sistema susijusių asmenų, lankytojų įleidimo ir jų turimų daiktų (nešulių) patikros, prieš jiems patenkant į karines teritorijas, taisyklių patvirtinimo“, 56 punkte.
2.3. Pirkimo objektas į dalis neskaidomas.
2.4. Pirkimo objektas apibūdintas ir reikalavimai jam nustatyti Techninėje specifikacijoje.
2.5. Išsamios paslaugų teikimo sąlygos ir terminai nurodyti Pirkimo sąlygų 3 priedo (Sutarties) Specialiojoje dalyje.
2.6. Perkančioji organizacija, nutraukus finansavimą, turi teisę savo iniciatyva nutraukti pradėtas pirkimo procedūras.
3. TIEKĖJO PAŠALINIMO PAGRINDAI, REIKALAVIMAI KVALIFIKACIJAI, VADYBOS SISTEMOMS  
3.1. Pašalinimo pagrindai:
3.1.1. Perkančioji organizacija pašalina tiekėją iš pirkimo procedūros, jeigu nustato, kad yra Viešųjų pirkimų įstatymo 46 straipsnyje ar 45 straipsnio 21 dalyje numatyti tiekėjo pašalinimo pagrindai.
3.1.2. Tiekėjas teikdamas pasiūlymą turi pateikti laisvos formos deklaracija dėl atitikties keliamiems Reikalavimams tiekėjui. Perkančioji organizacija atitiktį patvirtinančių dokumentų gali pareikalauti tik iš to dalyvio, kurio pasiūlymas, sudarius pasiūlymų eilę bus pripažintas galimu laimėtoju. Šie dokumentai turės būti pateikti per 3 darbo dienas nuo perkančiosios organizacijos atskiro pranešimo, pateikto CVP IS susirašinėjimo priemonėmis, išsiuntimo dienos. 
Galimas laimėtojas turės pateikti:
 a) jeigu tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamųjų dalių) gamintojas ar juos kontroliuojantis asmuo yra juridinis asmuo, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija, Juridinių asmenų dalyvių informacinės sistemos išrašas arba atitinkami valstybės narės ar trečiosios šalies dokumentai;
b) jeigu tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamųjų dalių) gamintojas ar juos kontroliuojantis asmuo yra fizinis asmuo, pateikiama asmens tapatybę patvirtinančio dokumento (tapatybės kortelės ar paso) kopija, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija ir pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai;
c) prekių kilmės sertifikatą, gamintojo deklaraciją ar kitą dokumentą, patvirtinantį ketinamų įsigyti prekių kilmę.
3.1.3. Perkančiajai organizacijai kilus abejonių dėl tiekėjo laisvos formos deklaracijoje nurodytos informacijos teisingumo (dėl pašalinimo pagrindų nebuvimo), gali prašyti ekonomiškai naudingiausią pasiūlymą pateikusio tiekėjo ir kitų Pirkimo dalyvių pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus perkančiajai organizacijai priimtinus dokumentus. Tokių dokumentų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą.
3.1.4. Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdamas pagrįstų abejonių dėl tiekėjo patikimumo.

3.2. Tiekėjas turi atitikti šiuos kvalifikacijos reikalavimus:
3.2.1. Tiekėjas turi teisę verstis ta veikla, kuri reikalinga pirkimo sutarčiai įvykdyti – teikti miškininkystės paslaugas, tame tarpe teritorijos frezavimo paslaugas, įvardintas Techninėje specifikacijoje. Tiekėjas teikdamas pasiūlymą turi pateikti laisvos formos deklaracija dėl atitikties keliamiems Reikalavimams tiekėjui. Perkančioji organizacija atitiktį patvirtinančių dokumentų gali pareikalauti tik iš to dalyvio, kurio pasiūlymas, sudarius pasiūlymų eilę bus pripažintas galimu laimėtoju. Šie dokumentai turės būti pateikti per 3 darbo dienas nuo perkančiosios organizacijos atskiro pranešimo, pateikto CVP IS susirašinėjimo priemonėmis, išsiuntimo dienos. 
 Galimas laimėtojas turės pateikti:
valstybės įmonės Registrų centro išduotas Lietuvos Respublikos juridinių asmenų registro išplėstinis išrašas arba asmens, besiverčiančio veikla turint verslo liudijimą, - verslo liudijimas ir/ar kiti dokumentai (įmonės įstatai), patvirtinantys tiekėjo teisę verstis atitinkama veikla.

3.3. Reikalaujami kokybės bei aplinkos apsaugos vadybos sistemų standartai:
3.3.1. Tiekėjo Aplinkos apsaugos vadybos sistema turi atitikti  LST EN ISO 14001:2015 standarto reikalavimus arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais.
3.3.2. Pateikiama: laisvos formos deklaracija dėl atitikties keliamiems Reikalavimams tiekėjui. Perkančioji organizacija atitiktį patvirtinančių dokumentų gali pareikalauti tik iš to dalyvio, kurio pasiūlymas, sudarius pasiūlymų eilę bus pripažintas galimu laimėtoju. Šie dokumentai turės būti pateikti per 3 darbo dienas nuo perkančiosios organizacijos atskiro pranešimo, pateikto CVP IS susirašinėjimo priemonėmis, išsiuntimo dienos. 
Galimas laimėtojas, perkančiąjai organizacijai paprašius, turės pateikti:
 kompetentingų institucijų išduotus sertifikatus (EMAS, ISO 14001 ar kitus lygiaverčius), patvirtinančius, kad tiekėjas laikosi reikalaujamų aplinkos apsaugos priemonių arba aplinkos apsaugos vadybos priemonių, kurias tiekėjas galės taikyti vykdydamas pirkimo sutartį, apibūdinimą, įrodantį, kad tiekėjas, pirkimo sutarties vykdymo metu galės taikyti nustatytas aplinkos apsaugos priemones.Tai gali būti tiekėjo parengtų taikomų aplinkos apsaugos vadybos priemonių aprašymas, kuris tenkina visus šiuos reikalavimus:
1. apibrėžta įmonės ar įstaigos vadovybės patvirtinta aplinkos apsaugos politika ir aplinkos apsaugos reikalavimų atitikimas teikiant paslaugas ir vykdant darbus;
2. nustatyti reikšmingiausi aplinkos apsaugos aspektai, kuriems įtaką daro, gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai;
3. nustatyti aplinkosauginiai tikslai ir uždaviniai bei priemonės šiems tikslams pasiekti;
4. numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai;
5. parengtas aplinkosauginių ir avarinių situacijų valdymo planas;
6. vykdoma aplinkosauginio gerinimo veiklos kontrolė (pvz., parengiamos kasmetinės ataskaitos, kurios pateikiamos, pristatomos įmonės vadovybei).

3.4. Tiekėjas atitinkamo statuso reikalavimus turi atitikti ne tik pasiūlymo pateikimo dieną, bet ir visą sutarties vykdymo laikotarpį.
4. PIRKIMO DOKUMENTŲ PAAIŠKINIMAI IR PATIKSLINIMAI
4.1. Tiekėjas gali prašyti, kad perkančioji organizacija paaiškintų pirkimo dokumentus, taip pat teikti pasiūlymus dėl pirkimo dokumentų patikslinimų. Teikti pasiūlymus dėl pirkimo dokumentų patikslinimų ir kreiptis dėl pirkimo dokumentų paaiškinimo į perkančiąją organizaciją galima ne vėliau kaip likus 2 darbo dienoms iki pasiūlymų pateikimo termino pabaigos. Pirkimo dokumentų paaiškinimai ir patikslinimai gali būti teikiami ir perkančiosios organizacijos iniciatyva.
4.2. Paaiškinimai ir patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jie skelbiami CVP IS priemonėmis. Paaiškinimai ir patikslinimai pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei perkančioji organizacija paaiškinimų ar patikslinimų nepateikia iki nurodyto termino, pasiūlymų pateikimo terminas nukeliamas ne trumpesniam laikui nei tas, kiek vėluojama juos pateikti.
4.3. Perkančioji organizacija, paaiškindama ar patikslindama pirkimo dokumentus, užtikrina tiekėjų anonimiškumą, t. y. užtikrina, kad tiekėjai nesužinotų kitų tiekėjų, ketinančių dalyvauti pirkimo procedūrose, pavadinimų ir kitų rekvizitų.
4.4. Jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus pirkimo objektui, reikalavimus tiekėjui ar pasiūlymų rengimui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos, o informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
4.5. Perkančioji organizacija nerengs susitikimo su tiekėjais dėl pirkimo dokumentų.
4.6. Bet kokia informacija, Sąlygų paaiškinimai, pranešimai ar kitas perkančiosios organizacijos ir teikėjo susirašinėjimas yra vykdomas tik CVP IS susirašinėjimo priemonėmis.
5. PASIŪLYMŲ RENGIMAS IR TEIKIMAS
5.1. Tiekėjas gali pateikti tik vieną pasiūlymą.
5.2. Jei pasiūlymą teikia ūkio subjektų grupė, ji taip pat pateikia ir jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant pirkimo (preliminariąją) sutartį bei šių įsipareigojimų vertės dalis, sudaranti bendrą pirkimo (preliminariosios) sutarties vertę. Taip pat turi būti pateikta informacija apie asmenį, atstovaujantį ūkio subjektų grupei bendraujant su perkančiąja organizacija.
5.3. Savo pasiūlyme tiekėjas turi nurodyti, kokius subtiekėjus / subteikėjus / subrangovus jis ketina pasitelkti, jei pasitelks. 
5.4 Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus.
5.5. Pasiūlymas turi būti parengtas lietuvių kalba. 
5.6. Pasiūlymas turi būti pateiktas užpildant Pasiūlymo formą ir pridedant visus pirkimo dokumentuose reikalaujamus dokumentus.
5.7. Pasiūlymo kaina pateikiama eurais, išreiškiant ir apskaičiuojant taip, kaip nurodyta Pasiūlymo formoje. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną. Į pasiūlymo kainą turi būti įskaityti visi mokesčiai ir visos tiekėjo išlaidos, būtinos pirkimo sutarties įvykdymui.
5.8. Pasiūlyme tiekėjas turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
5.9. Pasiūlymą sudaro tiekėjo pateiktų duomenų bei dokumentų visuma:
5.9.1. CVP IS pasiūlymo lango eilutėje „Prisegti dokumentai“ pateikti duomenys ir dokumentai:
5.9.1.1. užpildyta ir vadovo ar kito įgalioto asmens pasirašyta Pasiūlymo forma parengta pagal pridedamą Sąlygų 1 priedą;
5.9.1.2. įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus, kopija (jeigu pasiūlymą pateikia ne tiekėjo vadovas);
5.9.1.3. informacija ir dokumentai pagal Sąlygų 5.2 punktą (jei pasiūlymą teikia ūkio subjektų grupė);
5.9.1.4. laisvos formos deklaracija dėl atitikties keliamiems Reikalavimams tiekėjui  (Sąlygų 3.1.2., 3.2.1. ir 3.3.2. p.)
5.9.1.5. kita reikalaujama informacija ir dokumentai.
5.9.2. pasiūlymo paaiškinimai bei atsakymai dėl pasiūlymo (jei tokių yra).
5.10. Pasiūlymas turi galioti 90 dienų nuo pasiūlymų pateikimo termino pabaigos. Perkančioji organizacija turi teisę prašyti, kad tiekėjas pratęstų pasiūlymo galiojimą, o tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą, jeigu jo reikalaujama. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose. 
5.11. Pasiūlymas turi būti pateiktas iki Skelbimo apie pirkimą 5.1.12 punkte nurodytos pasiūlymų pateikimo termino pabaigos. Perkančioji organizacija turi teisę pratęsti pasiūlymo pateikimo terminą.
5.12. Perkančioji organizacija nereikalauja pasiūlymą pasirašyti kvalifikuotu elektroniniu parašu.
5.13. Iki pasiūlymų pateikimo termino pabaigos, tiekėjas gali pakeisti arba atšaukti savo pasiūlymą. Toks pakeitimas arba pranešimas pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos.
5.14. Tiekėjas pasiūlyme turi nurodyti ūkio subjektus, kurių pajėgumais remiasi, kad atitiktų Reikalavimus tiekėjui ir pateikti įrodymus, patvirtinančius, kad tiekėjui šių ūkio subjektų ištekliai bus prieinami vykdant pirkimo sutartį.
6. PASIŪLYMŲ ŠIFRAVIMAS
6.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
6.1.1. iki pasiūlymų pateikimo termino pabaigos, naudodamasis CVP IS priemonėmis, pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina);
6.1.2. iki pradinio susipažinimo su pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais);
6.1.3. tiekėjui užšifravus visą pasiūlymą ir iki pradinio susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
7. SUSIPAŽINIMAS SU PASIŪLYMAIS, JŲ NAGRINĖJIMAS IR VERTINIMAS
7.1. Pradinis susipažinimas su pasiūlymais vyks ne anksčiau nei po 30 minučių, po pasiūlymų pateikimo termino pabaigos.
7.2. Ekonomiškai naudingiausias pasiūlymas išrenkamas pagal kainą.
7.3. Tais atvejais, kai tiekėjų statusas pagal mokesčių mokėjimą reglamentuojančius teisės aktus yra nevienodas, vertinant ir lyginant tiekėjų pasiūlymus tarpusavyje, Perkančioji organizacija atsižvelgs į tai, kokia bus galutinė lėšų suma išleista viešajam pirkimui, įskaitant ir dėl sutarties sudarymo su viešojo pirkimo laimėtoju jo paties įgyjamas mokestines prievoles (ar teises).
7.4. Perkančioji organizacija, nustačiusi, kad visų pirkimo dalyvių pasiūlytos kainos viršija perkančiosios organizacijos lėšas,  gali vykdyti derybas dėl pasiūlymo kainos. 
7.5. Pasiūlymų nagrinėjimas vyks pagal procedūras, numatytas Mažos vertės pirkimų apraše,  Viešųjų pirkimų įstatyme ir šiose Pirkimo sąlygose. Pasiūlymų nagrinėjimo eiliškumo tvarką Perkančioji organizacija savo ruožtu gali keisti.
7.6. Perkančioji organizacija, vertina ir palygina tik neatmestus, Pirkimo sąlygų reikalavimus atitinkančius pasiūlymus.
7.7. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija, nepažeisdama lygiateisiškumo ir skaidrumo principų, prašo dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. 
7.8. Pasiūlymai tikslinami, papildomi arba paaiškinami vadovaujantis Pasiūlymų patikslinimo, papildymo ar paaiškinimo taisyklėmis, patvirtintomis Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 (aktualios redakcijos).	 
7.9. Jeigu dalyvio pasiūlyme nurodyta kaina (jos sudedamosios dalys) atrodo neįprastai maža, perkančioji organizacija prašo dalyvį ją pagrįsti, vadovaujantis VPĮ 57 straipsnio nuostatomis.
7.10. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, prašo dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, dalyvis gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis.
7.11. Į pasiūlymų eilę įtraukiami tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas.
7.12. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina nėra per didelė ir perkančiajai organizacijai nepriimtina.
7.13. Perkančioji organizacija suinteresuotiems dalyviams, išskyrus atvejus, kai pirkimo sutartis sudaroma žodžiu, ne vėliau kaip per 5 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo (preliminarioji) sutartis, ir pateikia VPĮ 58 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūrų metu, santrauką, nurodo nustatytą pasiūlymų eilę ir laimėjusį pasiūlymą. Jei būtų priimtas sprendimas nesudaryti pirkimo (preliminariosios) sutarties, perkančioji organizacija taip pat nurodo priežastis, dėl kurių priimtas toks sprendimas.
7.14. Tiekėjas, kurio pasiūlymas laimėjo, kviečiamas sudaryti pirkimo sutartį.

8. PASIŪLYMŲ ATMETIMO PRIEŽASTYS

8.1. Perkančioji organizacija atmeta pasiūlymą, jeigu:
8.1.1. Tiekėjas pasiūlymą ar jo dalį pateikė ne CVP IS priemonėmis;
8.1.2. pasiūlymą pateikęs Tiekėjas neatitinka Sąlygose nustatytų pašalinimo pagrindų nebuvimo, kvalifikacijos reikalavimų arba perkančiosios organizacijos  prašymu nepatikslino pateiktų netikslių ar neišsamių duomenų apie savo kvalifikaciją CVP IS priemonėmis (jei šiose pirkimo sąlygose keliami reikalavimai tiekėjui); 
8.1.3. pasiūlymas neatitinka Sąlygose nustatytų reikalavimų, kaip pvz., pirkimo procedūrų metu nėra pateikti 5.9. papunktyje nurodyti dokumentai, įrodantys konkrečių siūlomų prekių atitiktį konkrečių prekių techninės specifikacijos reikalavimams, prekės neatitinka techninės specifikacijos ar kitų, pirkimo dokumentuose nustatytų reikalavimų, pasiūlymas pateiktas ne perkančiosios organizacijos nurodytomis elektroninėmis priemonėmis ir pan;
8.1.4. dėl pasiūlytos per didelės, perkančiajai organizacijai nepriimtinos kainos;
8.1.5. dalyvis, per perkančiosios organizacijos nurodytą terminą, neištaiso aritmetinių klaidų ir (ar) nepaaiškina pasiūlymo;
8.1.6. pateiktame pasiūlyme nurodyta kaina yra neįprastai maža ir dalyvis, Perkančiosios organizacijos prašymu, nepateikia tinkamų kainos pagrįstumo įrodymų;
8.1.7. Tiekėjas, apie nustatytų reikalavimų atitikimą, yra pateikęs melagingą informaciją, kurią Perkančioji organizacija gali įrodyti bet kokiomis teisėtomis priemonėmis;
8.1.8. jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis;
8.1.9. Tiekėjas pateikė netikslius, neišsamius pirkimo dokumentuose nuodytus kartu su pasiūlymu teikiamus dokumentus ir perkančiosios organizacijos prašymu, kaip numatyta Viešųjų pirkimų įstatymo 45 straipsnio 3 dalyje, nepatikslino, nepapildė, nepaaiškino ar nepateikė dokumentų ar duomenų per perkančiosios organizacijos nurodytą terminą;
8.1.10. jeigu iki susipažinimo su pasiūlymais procedūros (posėdžio) pradžios tiekėjas nepateikė (dėl jo paties kaltės) slaptažodžio arba pateikė neteisingą slaptažodį, kuriuo naudodamasi Perkančioji organizacija negalėjo iššifruoti užšifruoto pasiūlymo dokumento, kuriame nurodyta pasiūlymo kaina;
8.1.11. kitais Įstatyme ar Apraše bei šiose Sąlygose numatytais atvejais.
8.2. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis Sąlygų 8 skyriaus reikalavimais, pasiūlymas turi būti atmestas.
8.3. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.

9. DERYBOS SU TIEKĖJAIS 

9.1. Perkančiajai organizacijai nusprendus vykdyti derybas, jos bus vykdomos laikantis toliau nurodytų sąlygų:
9.1.1. derasi su kiekvienu tiekėju atskirai;
9.1.2. visiems tiekėjams taikomi vienodi reikalavimai, suteikiamos vienodos galimybės ir pateikiama vienoda informacija – teikdama informaciją, perkančioji organizacija neturi diskriminuoti tiekėjų;
9.1.3. tretiesiems asmenims ir derybose dalyvaujantiems tiekėjams negali būti atskleidžiama jokia derybų metu iš tiekėjo gauta informacija, taip pat informacija apie derybų metu pasiektus susitarimus;
9.1.4. derybos vykdomos tik dėl kainos, dėl kitų pirkimo aspektų, kaip reikalavimų tiekėjui, reikalavimai pirkimo objektui, pasiūlymo vertinimo kriterijai ir vertinimo tvarka – nebus deramasi.
9.2. Derybų metu su tiekėjais bus deramasi dėl pasiūlymo kainos, kuri negalės būti didinama, o tik mažinama, t. y. Galutiniuose pasiūlymuose nurodyta kaina negali būti didesnė nei suderėta ir užfiksuota derybų metu ar nurodyta Pirminiame pasiūlyme (jeigu derybų metu kaina nebuvo užfiksuota). 
9.3. Derybos bus vedamos raštu, su tiekėju derantis CVP IS susirašinėjimo priemonėmis. Apie sprendimą vykdyti derybas ir derybų datą tiekėjai bus informuojami papildomai.   
9.4. Informacija apie derybų metu gautus pasiūlymus ir pasiektus susitarimus fiksuojama protokole, kuriame atsispindi derybų eiga ir pasiekti susitarimai. Kadangi derybos vyks CVP IS priemonėmis, pasirašyti šalių pasiektų susitarimų nereikalaujama, šalių pasiekto susitarimo patvirtinimas CVP IS priemonėmis laikomas pakankamu.
9.5. Po derybų visi likę tiekėjai per Perkančiojo subjekto nustatytą terminą kviečiami pateikti Galutinius pasiūlymus (derybos gali vykti iš karto prašant pateikti Galutinius pasiūlymus). Kvietimas pateikti galutinius derybų pasiūlymus siunčiamas CVP IS susirašinėjimo priemonėmis.
9.6. Tiekėjui, nepateikus galutinio pasiūlymo, tiekėjo pirminis pasiūlymas bus vertinamas kaip galutinis pasiūlymas.

10. KITOS SĄLYGOS IR INFORMACIJA
10.1. Pirkimo sutarties sudarymo atidėjimo terminas netaikomas.
10.2. Perkančioji organizacija, gavusi tiekėjo pretenziją, nedelsdama sustabdo pirkimo procedūras, kol bus išnagrinėta ši pretenzija ir priimtas sprendimas. Perkančioji organizacija negali sudaryti pirkimo (preliminariosios) sutarties anksčiau negu po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui ir suinteresuotiems dalyviams dienos.
10.3. Perkančioji organizacija turi teisę savo iniciatyva nutraukti pradėtas pirkimo procedūras. Tai gali būti atliekama bet kuriuo metu iki pirkimo (preliminariosios) sutarties sudarymo, jeigu atsirado aplinkybių, kurių nebuvo galima numatyti. Pirkimo procedūras nutraukti privaloma, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
10.4. Ginčai dėl pirkimo nagrinėjami, žala tiekėjui atlyginama, pirkimo (preliminarioji) sutartis pripažįstama negaliojančia bei alternatyvios sankcijos taikomos vadovaujantis VPĮ VII skyriaus nuostatomis.
11. PIRKIMO SUTARTIES SĄLYGOS
10.1. Pirkimo Sutarties sąlygos pateikiamos Sąlygų 3 priede.

	Pirkimo sąlygų
         1 priedas

	


Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)
Lietuvos kariuomenės Generolo Adolfo Ramanausko kovinio rengimo centras
(Adresatas (perkančioji organizacija))
PASIŪLYMAS 
DĖL TERITORIJOS FREZAVIMO PASLAUGOS PIRKIMO
____________ 
(Data)
_____________
(Sudarymo vieta)

	Teikėjo pavadinimas / Jeigu dalyvauja ūkio subjektų grupė, surašomi visi dalyvių pavadinimai
	

	Teikėjo adresas / Jeigu dalyvauja ūkio subjektų grupė, surašomi visi dalyvių adresai
	

	Teikėjo kodas
	

	Tiekėjo PVM kodas
	

	Teikėjo / Ūkio subjektų grupės atsakingo partnerio sąskaitos numeris, banko pavadinimas ir banko kodas (-ai)
	

	Už pasiūlymą atsakingo asmens pareigos, vardas, pavardė
	

	Už pasiūlymą atsakingo asmens telefono numeris, elektroninio pašto adresas
	

	Teikėjo / Ūkio subjektų grupės, laimėjimo atveju, pasirašančio sutartį asmens vardas, pavardė, pareigos
	

	Teikėjo / Ūkio subjektų grupės, laimėjimo atveju, už sutarties vykdymą atsakingo asmens vardas, pavardė, telefono numeris, elektroninio pašto adresas
	


/Pastaba. Pildoma, jei tiekėjas ketina pasitelkti  subtiekėją (-us), ar subteikėją (-us)/
	subtiekėjo (-ų) ar subteikėjo  (‑ų) pavadinimas (-ai) 
	

	subtiekėjo (-ų) ar subteikėjo  (‑ų) adresas (-ai) 
	

	Įsipareigojimų dalis (procentais), kuriai ketinama pasitelkti subtiekėją (-us) ar subteikėją (-us)
	


Šiuo pasiūlymu pažymime, kad sutinkame su visomis pirkimo sąlygomis. Pasiūlymas galioja iki termino, nustatyto Sąlygose.





Mes siūlome:

   
	Pasiūlymo valiuta:
	Eurai
	Eurai

	Eil. Nr.
	Prekių pavadinimas

	Mato vnt.
	Preliminarus
kiekis*
	Mato vnt. įkainis
(Eur be PVM)
	Bendra suma (4 x 5)
(Eur be PVM)

	1
	2
	3
	4
	5
	6

	1.
	Teritorijos frezavimo paslauga
	ha
	11,2
	
	

	PVM (Eur)**
	

	Pasiūlymo palyginamoji kaina (Eur su PVM)
	

	Kaina žodžiais:
	


Pastabos: 
1) * nurodytas preliminarus kiekis bei pasiūlymo kaina skirti tik pasiūlymų palyginimui. Perkančioji organizacija įsipareigoja išpirkti ne mažiau kaip 70 % paslaugos.
2) **tais atvejais, kai pagal galiojančius teisės aktus tiekėjui nereikia  mokėti  PVM, tiekėjas šioje skiltyje  nurodo priežastis, dėl kurių PVM nemoka.  

Tiekėjas patvirtina, kad kainos nurodytos su PVM ir kitomis išlaidomis, galinčiomis turėti įtakos Sutarties vykdymui.
Tiekėjas patvirtina, kad paslaugos bus teikiamos Sutartyje numatytomis sąlygomis adresu:
Generolo Adolfo Ramanausko kovinio rengimo centro Brigados generolo Kazio Veverskio poligono Tauragės karinis poligonas, LT-72502 Laužo k. 1, Tauragės r. sav.
Tiekėjas patvirtina, kad sutinka su Pirkėjo pateiktomis pirkimo sutarties sąlygomis bei užtikrina, kad paslaugos atitiks techninėje specifikacijoje nustatytus reikalavimus.

Kartu su pasiūlymu pateikiami šie dokumentai:
	Eil.Nr.
	Pateiktų dokumentų pavadinimas
	Dokumento puslapių skaičius

	1.
	
	

	2.
	
	

	3.
	
	

	
Ši pasiūlyme nurodyta informacija yra konfidenciali:
	Eil.
Nr.
	Pateikto dokumento pavadinimas (rekomenduojama pavadinime vartoti žodį „Konfidencialu“)
	Dokumentas yra įkeltas šioje CVP IS pasiūlymo lango eilutėje („Prisegti dokumentai“ arba „Kvalifikaciniai klausimai“ prie atsakymo į klausimą)

	
	
	

	
	
	




	

	
	
	
	

	(Tiekėjo arba jo įgalioto asmens pareigų pavadinimas)
	
	(Parašas) 
	
	(Vardas ir pavardė) 


	A. V.





Pirkimo sąlygų
2 priedas



LIETUVOS KARIUOMENĖS GENEROLO ADOLFO RAMANAUSKO 
KOVINIO RENGIMO CENTRO BRIGADOS GENEROLO KAZIO VEVERSKIO POLIGONO TAURAGĖS KARINIO POLIGONO 
TERITORIJOJE ESANČIŲ KELMŲ FREZAVIMO SU GILUMINIU DIRVOŽEMIO ĮDIRBIMU DIRVOS PAVIRŠIUJE NEPALIEKANT DEGIŲJŲ MEDŽIAGŲ
TECHNINĖ SPECIFIKACIJA

1. [bookmark: _Toc204596357][bookmark: _Toc204596396]BENDROJI DALIS
Paslaugos atlikimo vieta – Generolo Adolfo Ramanausko kovinio rengimo centro Brigados generolo Kazio Veverskio poligono Tauragės karinis poligonas (toliau – GARKRC BG KVP TKP), LT-72502 Laužo k. 1, Tauragės r. sav.
Paslaugų teikėjas privalo vadovautis Lietuvos Respublikos įstatymais, poįstatyminiais aktais, kitais teisės aktais, taip pat jų naujausiais pakeitimais ir papildymais. Paslaugų teikėjui privalomi ir visi vykdant sutartį naujai priimti teisės aktai, jeigu jie susiję su šio projekto įgyvendinimu.
2. REIKALAVIMAI PASLAUGAI
	Eil.
Nr.
	PASLAUGA 
	PASLAUGOS APRAŠYMAS

	1.
	Kelmų frezavimas su giluminiu dirvožemio įdirbimu dirvos paviršiuje nepaliekant degiųjų medžiagų
	Kelmų frezavimas: sufrezuoti augmeniją, medienos atliekas ir kelmus, kurių skersmuo – iki 40 cm, kelmų aukštis – iki 30 cm. Dirvožemis turi būti įdirbtas ne mažesniu kaip 20 cm gyliu. Vietovė nėra lygi, iš dalies kalvota, yra duobėtų vietų. Yra šlapių, pelkėtų vietų, galinčių apsunkinti paslaugos vykdymą.


Paslaugos tiekėjas privalo:
1) susmulkinti visą sumedėjusią augmeniją: medžius, krūmus, šakas, šaknis, kelmus ir t. t.;
2) sukultivuoti žemės dirvą iki biraus, vienalyčio žemės sluoksnio, ne mažesnio kaip 20 cm žemės įdirbimo gylio, žemės paviršiuje nepaliekant degiųjų medžiagų;
3) atliekant darbus ir pastebėjus sprogmenis, šaudmenis, kitą kovinę amuniciją, nedelsiant stabdyti darbus, radinio vietą pažymėti ir informuoti užsakovą;
4) visus darbus atlikti naudojant savo personalą, išteklius, priemones, įrankius, įrangą ir techniką. 
5) laikytis Lietuvos Respublikos įstatymų, darbų saugos, higienos ir aplinkosaugos reikalavimų. 
3. KITOS SĄLYGOS:
3.1. Paslaugos teikėjas turi pats įsivertinti tvarkomo ploto reljefo nelygumus, dirvožemius, užžėlimo intensyvumą ir kitas darbo sąlygas, kurios gali paveikti paslaugos kokybę, atlikimo terminą ir kainą. Filmuoti ir fotografuoti ar kitomis priemonėmis fiksuoti tvarkomą teritoriją apžiūros ir darbų vykdymo metu griežtai draudžiama.
3.2. Paslaugų atlikimui užtikrinti užsakovui pareikalavus gali būti sudaromi ir tvirtinami darbų grafikai.
3.3. Apmokėjimas bus vykdomas už faktiškai atliktus darbus, pasirašant darbų priėmimo–perdavimo aktą.


